WENKE: Kry só Fergie se wulpse lyf! | SARIE
FOTO: Twitter @Fergie
WENKE: Kry só Fergie se wulpse lyf!
Sy pronk graag met haar wulpse lyf op die kassie en tog is kos nie haar vyand nie. Fergie het haar wenke vir 'n goeie oefenprogram met E! Online gedeel.
Talle bekendes skenk die lewe aan 'n baba en word net dae daarna met hul plat magies gekiek. Maar vir Fergie was dit nie die geval ná die geboorte van haar seun, Axl Jack, nie: "Ek het stadig maar seker in roetine gekom. Ek wou eers seker maak dat Axl gevestig is."
Die Fergalicious-sangeres onthul dat dansklasse perfek is om spiere te bou en jou liggaam ferm dog soepel te hou: "Kardiovaskulêre oefening laat jou lekker sweet. Dit is wonderlik."
Fergie beveel ook aan dat jy gim toe gaan en verskillende klasse probeer: "Dit maak dinge interessant. Jy vergeet half dat jy oefen, want jy konsentreer om al die stappe reg te kry. In die proses leer jy ook hoe om jou spiere te beheer."
Die 39-jarige popster verklap nog 'n belangrike rede waarom 'n trapmeul, elliptiese apparaat, fiets en dans deel van haar roetine is: "Ek moet hard oefen, want ek hou van eet."